b"\n_START_ARTICLE_\nFasto\n_START_PARAGRAPH_\nFasto oli vuosina 1926\xe2\x80\x931929 valmistettu ranskalainen automerkki. Fasto-autoja valmistettiin Pariisin pohjoispuolella sijaitsevassa Saint-Ouen'issa. Sana Fasto on johdettu ranskan kielen sanoista Fabriques d'Automobiles de St Ouen (suom. Saint-Ouen'in autotehtaat). Fasto-autot oli tarkoitettu tavallisille perheille._NEWLINE_Ensimm\xc3\xa4inen malli 1 j\xc3\xa4i prototyypiksi. Seuraava malli oli Fasto 2, jossa oli 1597 cm\xc2\xb3 nelisylinterinen moottori, joka tuotti 18 kW eli 25 hv. 1926 esitellyss\xc3\xa4 Fasto C1:ss\xc3\xa4 oli kuusisylinterinen moottori, iskutilavuudeltaan 2396 cm\xc2\xb3. T\xc3\xa4m\xc3\xa4n mallin 1926 alusta oli esill\xc3\xa4 Pariisin auton\xc3\xa4yttelyss\xc3\xa4. 1927 malli Fasto 3:ssa oli nelisylinterinen moottori, joka tuotti 35 hv eli 25 kW. Viimeiseksi Fasto-autoksi j\xc3\xa4i A-4. Tuotanto p\xc3\xa4\xc3\xa4ttyi 1929."